CELEX: C2007/096/18
Language: el
Date: 2007-04-28 00:00:00
Title: Υπόθεση C-383/05: Απόφαση του Δικαστηρίου (πρώτο τμήμα) της 22ας Μαρτίου 2007 (αίτηση του Cour de cassation για την έκδοση προδικαστικής αποφάσεως) — Raffaele Talotta κατά État belge (Ελευθερία εγκαταστάσεως — Άρθρο 52 της Συνθήκης ΕΚ (νυν, κατόπιν τροποποιήσεως, άρθρο 43 ΕΚ) — Φορολογούμενος, κάτοικος αλλοδαπής, ασκών μη μισθωτή δραστηριότητα — Καθορισμός κατώτατων βάσεων επιβολής φόρου αποκλειστικά στις περιπτώσεις φορολογουμένων, κατοίκων αλλοδαπής — Αιτιολόγηση βάσει λόγων γενικού συμφέροντος — Αποτελεσματικότητα των φορολογικών ελέγχων — Δεν συντρέχει)

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/12
            
         Απόφαση του Δικαστηρίου (πρώτο τμήμα) της 22ας Μαρτίου 2007 (αίτηση του Cour de cassation για την έκδοση προδικαστικής αποφάσεως) — Raffaele Talotta κατά État belge
   (Υπόθεση C-383/05) (1)
   
   (Ελευθερία εγκαταστάσεως - Άρθρο 52 της Συνθήκης ΕΚ (νυν, κατόπιν τροποποιήσεως, άρθρο 43 ΕΚ) - Φορολογούμενος, κάτοικος αλλοδαπής, ασκών μη μισθωτή δραστηριότητα - Καθορισμός κατώτατων βάσεων επιβολής φόρου αποκλειστικά στις περιπτώσεις φορολογουμένων, κατοίκων αλλοδαπής - Αιτιολόγηση βάσει λόγων γενικού συμφέροντος - Αποτελεσματικότητα των φορολογικών ελέγχων - Δεν συντρέχει)
   (2007/C 96/18)
   Γλώσσα διαδικασίας: η γαλλική
   Αιτούν δικαστήριο
   Cour de cassation
   Διάδικοι στην υπόθεση της κύριας δίκης
   Raffaele Talotta
   κατά
   État belge
   Αντικείμενο της υποθέσεως
   Αίτηση εκδόσεως προδικαστικής αποφάσεως — Cour de cassation του Βελγίου — Ερμηνεία του άρθρου 43 της Συνθήκης ΕΚ — Εθνική νομοθεσία αναγνωρίζουσα την ευχέρεια εφαρμογής αποκλειστικά και μόνο στην περίπτωση των κατοίκων αλλοδαπής κατώτατων ορίων βάσεων επιβολής φόρου
   Διατακτικό της αποφάσεως
   Η κανονιστική ρύθμιση κράτους μέλους, όπως η συναγόμενη από το άρθρο 342, παράγραφος 2, του κώδικα περί φόρου εισοδήματος του 1992 και από το άρθρο 182 του βασιλικού διατάγματος της 27ης Αυγούστου 1993, η οποία προβλέπει κατώτατες βάσεις επιβολής φόρου αποκλειστικά και μόνον έναντι των μη κατοικούντων στην ημεδαπή φορολογουμένων, προσκρούει στο άρθρο 52 της Συνθήκης ΕΚ.
   
      (1)  ΕΕ C 10 της 14.1.2006.